אורנה רוטברג

רוטברג כ[[ג'ניס ג'ופלין]]
רוטברג כרוז בהצגה "צמר"
רוטברג בסרט "בנות"
רוטברג ו[[רפי תבור בהצגה "קיר זכוכית"]]
רוטברג בסרטו של [[אליאב לילטי "מעשייה אורבנית", 2012]]
אורנה רוטברג (נולדה ב-25 באוקטובר 1958) היא שחקנית תיאטרון, טלוויזיה וקולנוע ישראלית.

==ביוגרפיה==
רוטברג היא בת להורים ילידי פולין ניצולי שואה, שעלו לישראל בשנת 1948 והשתקעו ברמלה. כשהייתה בת חמש, עברה משפחתה להתגורר בחולון, שם התחנכה בבית הספר היסודי ע"ש יהושע חנקין ובבית הספר התיכון המקיף ע"ש מיטרני.

במסגרת שירותה הצבאי עברה טירונות בבה"ד 12, קורס צילום אוויר בבסיס חיל אוויר 21 ושירות בבסיס חיל האוויר 30 כצלמת ניסויי טיסה. בהמשך שירתה כמדריכה שאינה קצינה בתחום תנאי-שירות חינוך ותרבות. כחודשיים לפני סיום השירות הצבאי הייתה עסוקה בהכנות לבחינות הכניסה ל"בית צבי" ברמת גן, כשמקור ההשראה והעזרה הייתה השחקנית דבורה קידר.

רוטברג עברה בהצלחה את בחינות הכניסה והחלה ללמוד שם. בשנת 1982 סיימה שלוש שנות לימוד כתלמידה מצטיינת וזוכת הפרס ע"ש צבי קליר. חברי הוועדה שהעניקו את הפרס היו ציפי פינס, ד"ר תום לוי ועדה בן-נחום, אשר מונתה כשנה לפני כן למנהלת תיאטרון החאן הירושלמי, והזמינה את רוטברג להצטרף ללהקה. היא שיחקה שם לצד כמה משחקני הלהקה הוותיקים: שבתאי קונורטי, ויקטור עטר, אהרון אלמוג, אבינעם מור-חיים, אורי אברהמי, אבי פניני ואריה צ'רנר. היא שיחקה בתיאטרון במשך שתי עונות בהצגות: "אילומינטוס", "נופלים בפח", "אגדת חורף", "גימפל - תם" ו"המלך אובו".

בתום השנתיים האלה, הוזמנה להחליף את חנה לסלאו בתיאטרון בית ליסין, שנוהל על ידי יעקב אגמון, במחזמר "בין הצלצולים".

במקביל שיחקה את אנה בסרטו של נדב לויתן "בנות".

בתום צילומי הסרט הוזמנה ביחד עם אבי קושניר למשרדו של המפיק מיקי פלד שהציע לשניים להנחות את מופע הקיץ הגדול "ספינת החלומות" עם ריקי גל ויזהר כהן. בחג חנוכה של אותה שנה, המפיקים טמירה ודוד ירדני העלו בהשקעה כספית גדולה, לאחר שרכשו את הזכויות, את המחזמר "הדבורה מאיה". הבימוי והכוריאוגרפיה הופקדו בידי דודו ירדני וישראל גוריון. אורנה רוטברג השתתפה בו ביחד עם דורין כספי, דובל'ה גליקמן, מאיר סויסה ושמיל בן-ארי.

כשהמסך ירד על המחזמר, היא המריאה ללונדון וחיה שם כשנה וחצי. היא זכתה במלגת השתלמות שבמסגרתה למדה שירה, משחק ותנועה בבית הספר גילדהול למוזיקה ודרמה. במהלך אותה התקופה היא נישאה בטקס אזרחי בעיריית אוקספורד לבן-זוגה אילן כרמי. עם שובה לארץ, התקבלה ושיחקה בתיאטרון הלאומי "הבימה", בניהולם של שמואל עומר ועמרי ניצן. היא שיחקה בהצגות "גן ריקי", בבימויו של מיקי גורביץ' ו"הנפש הטובה מסצ'ואן".

במקביל לעבודתה על הפקות אלה, רוטברג שיחקה בהצגה "מצעד המלאכים" של תיאטרון בית ליסין. בין השחקנים אשר לקחו חלק בהצגה: גילה אלמגור, יונה אליאן, מרים זהר, שמואל וילוז'ני, דבורה קידר, ענת וקסמן, אורלי זילברשץ ונתן דטנר.

במסגרת "תיאטרון הקאמרי" תחת ניהולם של נעם סמל ושמואל הספרי, השתתפה בקברט הסאטירי "היי רימונה", שנכתב על ידי אילן חצור ואילן שיינפלד. על הניהול המוזיקלי הופקד גיא מרוז. שיחקו בו גם צביקה הדר, אריק זילברמן, נורית בנאי ואשר עזריה. על תפקידה בקברט "היי רימונה" כתב מבקר התיאטרון של עיתון העיר אמיר אוריין:

הקברט הסאטירי הוזמן לתוכניות האירוח של דן שילון ודן מרגלית, ולאור הצלחתו המשיכה אורנה רוטברג ביחד עם גיא מרוז, יוני להב, צביקה הדר ודרור טפליצקי אל הערוץ השני עם תוכנית המערכונים הסאטירית "נייס גיא".

בשנת 1994 גרי בילו התמנה כמנהלו האומנותי של התיאטרון הלאומי הבימה. אורנה רוטברג שהייתה תלמידתו שהייתה חזרה לשחק בו בהצגות: "זעקי ארץ אהובה", "רוקדים בלונסה", "השושנה המקועקעת", "החייל האמיץ שוויק". כשהתמנה יעקב אגמון למנהלו החדש של תיאטרון הבימה היא שיחקה בהצגות: "קוקוריקו", "חשיבותה של רצינות", "הסרפד של השכן", המחזמר "הברווזון", "מניין נשים", "8 נשים", המחזמר "מרי לו", "סיפורי הבימה", "המכשפה". כמו כן העלתה את קברט היחיד שלה "געפילטעפיש", שאיתו גם הופיעה בברלין, וינה, בלגיה, אוקספורד ולונדון.

בשנת 2002 במקביל לעבודה השוטפת בתיאטרון הרפרטוארי, עלה בתיאטרון "תמונע" המחזה "צמר" מאת ויליאם מסטרוסימונה, בהשתתפותה של אורנה רוטברג יחד עם השחקן שי זביב. על ההצגה "צמר" כתב שי בר יעקב בידיעות אחרונות:
מרב יודילוביץ' כתבה על אותה ההצגה ב-26 במאי 2002:

עיתון מעריב הציג את רשימת השחקנים שבלטו בעיניו באותה השנה, ובתוכם גם את אורנה רוטברג על תפקידה בהצגה "צמר".

בשנת 2004 בתמיכת התיאטרון הלאומי הבימה ובמסגרת פסטיבל תיאטרונטו להצגות יחיד העלתה אורנה רוטברג את הצגת היחיד: "ראיון עם אגדת רוק" מאת רוי סמיילס, המגוללת את סיפור חייה של כוכבת הבלוז ג'ניס ג'ופלין. איתן בר יוסף כתב בעיתון העיר:

שי בר יעקב מבקר התיאטרון של ידיעות אחרונות וגלי צה"ל כתב:

לאחר פרישתו של יעקב אגמון מהתיאטרון הבימה ותחת ההנהלה החדשה שיחקה בהצגות: "הלהקה", "תקופת הסתגלות", "החותנת", "משוגעת", "כתם לידה" ו"טיקוצ'ין-בת-ים" בשיתוף תיאטרון וורוצלב. הצגה זו התארחה גם בתיאטרון העירוני של וורשה ולודז'.

בעונת התיאטרון 2011–2012 שיחקה אורנה רוטברג בתיאטרון בית ליסין בהצגה "קיר זכוכית" מאת אורן יעקבי בתפקיד האם ויקי.

בעונת התיאטרון 2013 שיחקה בתיאטרון באר-שבע בהצגה "חבלי משיח" מאת מוטי לרנר בתפקיד עמליה אשת הרב.

בעונת התיאטרון 2014 שיחקה בתיאטרון היידישפיל בהצגה מירה'לה אפרת מאת גורדין בתפקיד חנה-דבורה.

בעונת התיאטרון 2015 -2017 שיחקה בקומדיה המצליחה של תיאטרון בית-לסין "המוגבלים" מאת גור קורן בתפקיד חמדה.

בעונת התיאטרון 2017 שיחקה במחזמר מצחיקונת בתיאטרון הקאמרי בתפקיד רוז ברייס, אימה של פאני ברייס.

בעונת התיאטרון 2018 שיחקה בהצגה "עושה כרצונו" מאת מוטי לרנר בתיאטרון הבימה בתפקיד אהובה האם, ובמחזמר משירי יאיר רוזנבלום "מיקה שלי" בתפקיד חנקה הוכמן (לסירוגין עם מיקי קם).

השתתפה בסדנת המחזמר עם רוזמרי אש במשכן האופרה תל אביב.

מעבירה את הרצאתה "ככה ניצלתי מאושוויץ".

מתנדבת מזה חמש שנים בפרויקט "זיכרון בסלון".

משדרת ביחד עם יורם שרתוק את תוכנית הרדיו הסאטירית "על הסכין" ברדיוליפס.

== חיים אישיים ==

רוטברג חיה בתל אביב. נשואה לאילן כרמי להם שני ילדים, יובל גרבר וטל כרמי.

==תפקידים==
===תיאטרון===

==== תיאטרון החאן הירושלמי ====
{| class="wikitable"
|-
! שנת הפקה
! הצגה !! תפקיד !! מחזאי !! במאי 
|-
| rowspan="2" | 1983
| אילומינטוס
| מגדת העתידות
| יצחק בשביס-זינגר
| קן קמפבל
|-
| גימפל תם
| טייבעלע
| בשביס זינגר
| יהודה מורלי
|-
| rowspan="3" | 1984
| אגדת חורף
| הנסיכה
| ויליאם שייקספיר
| יורם פאלק
|-
| נופלים בפח
| המלכה
| קן קמפבל
| ישראל גוריון
|-
| המלך אובו
| המלכה רוזמונדה
| אלפרד ז'ארי
| שמואל הספרי
|}

==== תיאטרון הבימה ====
{| class="wikitable mw-collapsible mw-collapsed"
|-
! שנת הפקה
! הצגה !! תפקיד !! מחזאי !! במאי 
|-
| rowspan="3" | 1988
| גן ריקי
| רחל
| דויד גרוסמן
| מיכאל גורביץ'
|-
| הנפש הטובה מסצ'ואן
| האחיינית ומרת יאנג
| ברטולט ברכט
| יורי ליובימוב
|-
| גן הדובדבנים
| דונייאשה
| אנטון צ'כוב
| עמרי ניצן
|-
| rowspan="3" | 1994
| זעקי ארץ אהובה
| גרטרוד
| קורט וייל
| אורי פסטר
|-
| רוקדים בלונאסה
| מגי
| בריאן פריל
| rowspan="2" | עידו ריקלין
|-
| השושנה המקועקעת
| ג'וזפינה
| טנסי ויליאמס
|-
| rowspan="2" | 1995
| החייל האמיץ שווייק
| קלרה
| ירוסלב האשק
| אילן רונן
|-
| הקוקוריקו
| מיצי סולדיניאק
| ז'ורז' פדו
| רוג'ר סמית
|-
| 1996
| חשיבותה של רצינות
| גוונדלן
| אוסקר ויילד
| אנדרו מנלי
|-
| 1997
| סיפורי הבימה
|
| דורי פרנס
| רוני ניניו
|-
| 1999
| הסרפד של השכן
| אשה קומה ג'
| רביד דברה
| רביד דברה
|-
| rowspan="2" | 2000
| הברווזון המחזמר
| בת-ווז, נקודה, תוסיקה
| אנטוני דרו
| סטיבן דקסטר
|-
| המכשפה
| פרידה-ליזינקה
| אברהם גולדפדן
| מיכאל גורביץ'
|-
| 2002
| מניין נשים
| גיטה לאה
| נעמי רגן
| rowspan="2" | נויה לנצט
|-
| 2004
| 8 נשים
| אוגוסטין
| רובר תומא
|-
| 2005
| מרי לו
| קלרה
| צביקה פיק
| סטיבן דקסטר
|-
| 2006
| תקופת הסתגלות
| גב. מקגיליקאדי
| טנסי ויליאמס
| דדי ברון
|-
| rowspan="2" | 2007
| המחזמר הלהקה
| המפקדת שולה
| ענת גוב
| אילן רונן
|-
| חותנת
| גילה
| אנדרו ברגמן-רשף לוי
| אלון אופיר
|-
| rowspan="2" | 2008
| טיקוצ'ין-בת-ים
| אסתר האסטרולוגית
| פאבל דמירסקי ומיכאל זדרה
| מיכאל זדרה
|-
| משוגעת
| הפסיכיאטרית
| יעל רונן
| יעל רונן
|-
| 2010
| כתם לידה
| רחל השדכנית
| רובי פורת-שובל
| משה קפטן
|-
| 2017
| עושה כרצונו
| האם אהובה
| מוטי לרנר 
| איה קפלן
|-
| 2018
| מיקה שלי
| חנקה
| גדי ענבר
| משה קפטן
|}

==== תיאטרון הקאמרי ====
{| class="wikitable"
|-
! שנה
! הצגה !! תפקיד !! מחזאי !! במאי 
|-
| 1992
| הקברט היי רימונה
| רימונה
| אילן חצור ואילן שיינפלד
| ריבי פלדמסר-ירון
|-
|2017
|מצחיקונת
|רוז ברייס
|איזובל לנארט-דורי פרנס
|צדי צרפתי
|}

==== תיאטרון בית ליסין ====
{| class="wikitable"
|-
! שנה
! הצגה !! תפקיד !! מחזאי/מלחין !! במאי/מפיק 
|-
| 1984
| המחזמר בין הצלצולים
|
| מחזאי דן אלמגור, מוזיקה רפי קדישזון
| מיכה לבינסון
|-
| 1988
| מצעד המלאכים
| אישה
| ביל ראסל
| מפיק חיים סלע/במאי ירון פריד
|-
| rowspan="2" |2011
|שיינדלה
|אטה
|אמנון לוי
|רמי דנון
|-
| קיר זכוכית
| ויקי
| אורן יעקבי
| גילי אמיתי
|-
|2014
| המוגבלים
| חמדה
| גור קורן
| גלעד קמחי
|-
|2021
| ארבע אמהות
| רחל ביזר
| דניאל לפין
| אילן רונן
|-
|2023
| בבצ'יק
| מלכה 
| יונתן אינדורסקי
| נועם שמואל
|-
|2024
| דתילונים
| מירי
| טל אידיסיסטל צ'רנובסקי
| עידו רוזנברג
|}

==== תיאטרון באר שבע ====
{| class="wikitable"
|-
! הצגת בכורה
! הצגה !! תפקיד !! מחזאי !! במאי 
|-
| 2013
| חבלי משיח
| עמליה
| מוטי לרנר
| כפיר אזולאי
|}

==== הפקות עצמאיות ====
{| class="wikitable"
|-
! שנה
! הצגה !! תפקיד !! מחזאי !! במאי 
|-
| 1995
| געפילטע פיש, קברט יידי עברי
|
| כתיבה ועריכה: אילן כרמי תרגומים: צבי שטולפרעיבודים וניהול מוזיקלי: עודד גדיר
|
|-
| 2002
| צמר
| רוז
| ויליאם מסטרוסימונה תרגום שיר פרייבך
| שיר פרייבך
|-
| 2004
| ג'ניס ריאיון עם אגדת רוק
| ג'ניס ג'ופלין
| רוי סמיילסתרגום: שיר פרייבךעיבודים מוזיקליים: דניאל סלומון

| שיר פרייבך
|}

==== הפקות שונות ====
{| class="wikitable"
|-
! שנה
!הצגה!! תפקיד !! מחזאי !! מפיק/תיאטרון !! במאי 
|-
| 1996
| פסטיבל קול המוזיקה בגליל העליון
| הנחיה וקריאת שירה
| 
| 
| אבי חנני
|-
| 2006
| מחווה לנסים אלוני
|
| ניהול מוזיקלי: עידן סוכובולסקי
| תיאטרון הקאמריחיים סלע
|-
| rowspan="2" | 2007
| פסטיבל קומדיה בלי הפסקה
|
|
| תיאטרון הבימה
|
|-
| 40 שנה למלחמת ששת הימים
|
| דן אלמגור
| צוותא
| 
|-
| 2009
| הג'ילג'ול
| האמא
| יוני להב ומשה זורמן
| תיאטרון צוותא
| טל ברנר
|-
| 2011
| רכבות נוסעות בזמן/יום השואה
|
| כתיבה תמי קסל, מוזיקה ניב קאופמן
| עיריית עפולה
| תמי קסל
|-
|2015
|מאימוש ליידישע מאמע
|
|
|פסטיבל אישה בחולון
|רביד דברה
|}

===קולנוע===

{| class="wikitable"
|-
! שנה
! סרט !! תפקיד !! תסריטאי !! במאי 
|-
| 1985
| בנות
| אנה
| אסי דיין
| נדב לויתן
|-
| 2009
| להציל את תקווה
| אהובה
| דויד בילנקה ואלה פוליצר
| אלה פוליצר
|-
|2014
| מעשייה אורבנית
| סוכנת הביטוח
| אליאב לילטי
| אליאב לילטי
|-
| rowspan="2" |2016
|העדות
|מרים
| colspan="2" |עמיחי גרינברג
|-
|החטאים
|רבקה חן
|אבי נשר
|אבי נשר
|}

=== טלוויזיה ===
{| class="wikitable"
|-
! שנה
! תוכנית/סדרה !! תפקיד !! ערוץ !! תסריטאי !! במאי 
|-
| 1993
| נייס גיא
| חלק מהצוות הקבוע
| ערוץ 2 הניסיוני
| יוני להב, גיא מרוז ויורם שרתוק
| יגאל מור
|-
| 2001
| החיים זה לא הכל
| רחלי
| ערוץ 2, טלעד
| דניאל לפין
| עדי בנימינוב
|-
| rowspan="2" | 2003
| שאול
| rowspan="3" | תפקיד אורח
| rowspan="2" | ערוץ 3
| יורם לוי
| איתן ענר ושירלי שטרן
|-
| שבתות וחגים
| ענת אסולין, רני בלייר, ארי פולמן ואורי סיון
| רני בלייר
|-
| 2007
| אמא'לה
| ערוץ 2 (קשת)
| מולי שגב, תמר מרום, רם נהרי
| רם נהרי
|-
|2017
|רון
|רותי
|יס קומדי
|רון פלדמן
|רון פלדמן
|-
|2020
|הדבר הגדול המיוחד
|פרופסור גילה גולן
| rowspan="2" |כאן 11
|שמואל חיימוביץ
|שמואל חיימוביץ
|-
|2021
|מותק בול באמצע
|יהודית בראל
|שמואל הספרי
|שמואל הספרי
|}

==קישורים חיצוניים==

* [http://www.kotler.co.il/p113-ornarotberg.html אורנה רוטברג] באתר קוטלר שש
* [http://www.habama.co.il/pages/ArtPerson.aspx?PeopleID=157 אורנה רוטברג] באתר הבמה
* 
* רבקה מיכאלי, [http://www.103.fm/programs/Media.aspx?ZrqvnVq=FIGLHE&c41t4nzVQ=FG המחזאי אורן יעקובי והשחקנית אורנה רוטברג משוחחים עם רבקה על המחזה 'קיר הזכוכית'], 103FM, 8 ביוני 2012
* 

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרי תיכון מיטרני (חולון)
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1958
קטגוריה:ישראלים שנולדו ב-1958